TAJMILT (SIWEL) — Ur nezmir ara ad d-nemmeslay ɣef imeɣnasen iqvayliyen imenza ma ur d nevdir ara Bennay Weɛli, i iqedcen aṭas deg umussu aɣelnaw, yeddem taɛkemt ẓẓayen deg akud-nni, anda lawan-nni wid yuYalen ass-a d inesdavuyen ffren mi teẓmek, ḥekmen mi teslek.
Talalit n Bennay Weɛli :
Ilul deg useggas n 1917, di Meqleɛ, lɛerc n At Frawsen, deg Tizi wezzu. Am netta am warrac n tallit-nni taqesḥant, yekker-d deg yiwet n twacult d taẓawalit, d ayen i t-yeğğan ad yeffeY seg taddart-is akken d aleqqaq, ad nadi kra n uxeddim, swayes ara d yefk afus n talelt i twacult-is.
Ussan-is imenza deg unnar asertan :
Asmi yessaweḍ 15 n yiseggasen deg tudert-is, yekcem annar asertan n tallit-nni, yufrar-d d ameYnas ifazen, d bu-tektiwin zeddigen. D netta i yellan d asemlal neY d amazzan gar tmurt n Yiqvayliyen d tenmehla n ukabar n PPA. Yella gar yimenza i yessutren amennuY agrawlan, yemmuYnes deg tuddsa tusligt, ijemɛ-d tadrimt d yisalen.
Bennay d temsalt n tmurt n Yiqvayliyen :
Bennay Weɛli yella gar yimenza i d-yegran tamsalt n tnekkit d tutlayt deg ayen iwemi sawalen amussu aYelnaw, yerna yeqdec fell-asen-t deg tallit n temharsa tafransist. YeffeY-d daYen mgal tasertit i yevḍan tamurt n Yiqvayliyen Yef sin n yimuren (la grande – la petite), yessuter ad teqqim d yiwet kan, ad tuYal akken tella, ulac taveztuḥt neY tameqqrant, tella kan Tmurt n Yiqvayliyen.
Deg tezYent n 1949 :
Imi Bennay Weɛli d Aqvayli aYelnaẓri yettvan lxilaf gar-as d wat ukabar n PPA am yiṭij, dYa deg useggas n 1949 imi d tella tezɣent-nni n la crise anti-berberistes, ttwaḥevsen akk yimeɣnasen n tmurt n Yiqvayliyen ɣef taluft iwemi yezzi wawal Yef usnulfu n ukabar n Ugdud Aqvayli (PPK).
Yettwaṭṭef Yer lḥevs Yer wehran, zenzen-t wat mesali, lawan-nni mi yella yevges ad yezger ilel agrakal, ad yefk afus n tallelt i Racid Eli Yeḥya i yellan d aeeggal n tfidiralit n fransa mgal taseqqamut talemmast.
TimenYiwt-is :
Mi d-yeffeɣ seg lḥevs ikemmel leqdic-is asertan, almi d ass deg-i yettwanɣa s yifasen n leYder n yiɛeggalen n ukabar FLN, ass 13 deg ayyur n furar aseggas 1957, deg taddart-is, s teldunin Yer deffir uɛrur-is.
Tagrayt :
Yal amennuY deg kkin Yiqvayliyen ama d asertan neY d agrawlan, tettzzid fell-asen lmut yiwen yiwen, ur sliken si ddel n fransa, wala win n waɛraven yecvan msali d tervaɛt-is.
Deg tallit-nni iɛeggalen n ukabar n FLN nYan Mbarek At Mengellat, Ʃemmar At Ḥemmuda, d Bennay Weɛli, akken daYen yettwanYa Ʃmiruc At Ḥemmuda s ufus n ALN, Ʃebban Remḍan, Muḥmmed Xider, Krim Belqasem, d waṭṭas-niḍen i tečča tatut.
Amek tiYri n umenzu n unbir teffeY-d seg iYil imula (tizi wezzu), agraw n ṣumam seg iYẓer ameqran (vgayet), maca Iqvayliyen ur teni d-iṣuḥ wara. ZiY sawalen-asen-d kan mi ara ten-ḥwiğen, mi kfan ad ten ḍelqen, yerna tturaren fell-asen levda, akken yenna unaẓur n Teqvaylit i yettwanYan ula d netta.
Ass-a yewwi-d kan Yef Teqvayliyin d Yiqvayliyen ad zdin tagmat, ad zdaklen iYallen, ad nnaYen Yef Timunent n tmurt-nsen, aṭas i nserwet Yelten wiyaḍ. Mači d yiwen iy-as tenYa lezzayer tamharsant, mači d tudert-agi iy-aY i Yer sarmen wid yeYlin seg 1926 ar ass-a.
Yak mazal tecfam asmi tsuturem Timanit qaren-awen-d amek akka tebYam ad tcergem tamurt, mi trefdem anay afidirali n tmazYa qaren-d d akken Yur-sen yiwen n wanay kan irqem s yitri d wayyur n msali.
Telḥam-d amecwar am yiwen n umdan, tsergagim adabu, ass-a timanit-nni Yef i d-tɛeddam, menwala yettmeslay fell-as, ula d Ʃli Benflis i yestenyan agdal n tikliwin deg 2001, yessutur-itt ass-a, ma d anay n tmazYa yellan seg zik megdul, ass-a rran-t d agla-nsen d rraya el-waṭaniya.
Tifrat :
Ass-a MAK-Anavad, yewwi-d tifrat s wacu ara yesseḥlu aṭṭan deg tettidir Teqvaylit, isufar n tujjya n uYref aqvayli d TIMUNENT kan. Ihi Yef waya tiYri ad tili i kra n Uqvayli aḥrur, i tečča tinzert-is Yef tmurt-is, i kra n umunan anda yella ad yeffeY, ad yeqdec, ad yaf tifrat amek ara d-yessaki ayetma-s yegnen, ad myuṭṭafen afus deg ufus, ad cnun lejnas. Ad ɛan-d Yer ikurdiyen d yikaṭaluniyen, d yiYerfan akk yenḥafen deg umaḍal, ad ddun deg ubrid n tezdeg, ad sukkesen tamurt Taqvaylit gar tuccar n yimharsanen, ad bnun imal n watmaten-nsen d tsuta ara d-yasen, …
Yerna, cfut a wid ara yedren i wass-nni, mi ara d tawi tmurt Timunent-is, ḥṣut d akken Iqvayliyen ad kemlen i umennuY, acku d aYref ur nessin layas, d aYref yettnaYen Yef tidet d yizerfan seg zik n zik. Afus deg ufus, s Timunent ad tffeY Teqvaylit seg wammus.
Anẓar At Zeyyan
SIWEL 060204 NOV 17 UTC
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn fao_Latn